### Beslutningstema

I denne sag skal der tages stilling til en 1-årig forlængelse af de fire sønderjyske kommuners samarbejds- og økonomiaftale med [adresse].

### Historik

Den 5. april 2024 behandlede Det Sønderjyske Kulturkoordinationsudvalg Museum Sønderjyllands henvendelse om en 1-årig forlængelse af de eksisterende aftaler. De besluttede at anbefale de fire sønderjyske kommuner at forlænge aftalerne med 1 år fra den 1. januar 2026 under forudsætning af, at de nuværende økonomiske rammebetingelser for museets opretholdes i 2026.

### Sagsfremstilling

De fire sønderjyske kommuner og [adresse] har en økonomiaftale og en samarbejdsaftale for perioden 2022-2025. Se bilag. De gældende aftaler skal evalueres og genforhandles i 2024. Museum [adresse] har evalueret de to aftaler på deres bestyrelsesmøde den 18. marts 2024. Se bilag.

Det Sønderjyske Kulturkoordinationsudvalg er det koordinerende udvalg for samarbejdet mellem [adresse] og de fire sønderjyske kommuner og har mandatet til at varetage forhandlingsprocessen på vegne af de fire sønderjyske kommuner.

[adresse] er et statsanerkendt museum, der modtager årlige offentlige driftstilskud fra henholdsvis staten og de fire sønderjyske kommuner. Museet har derudover indtægter fra fonde, puljer og øvrige egenindtægter. Det kommunale tilskud fordeles mellem kommunerne ud fra befolkningstal og fremskrives hvert år med KL's pris- og lønfremskrivningsprocent.

[adresse] bestyrelse begrunder ønsket om en 1-årig forlængelse med, at de politiske forhandlinger om en museumsreform først netop er faldet på plads. Der er bebudet ikrafttræden den 1. januar 2025, og implementeringen af museumsreformen vil få betydning for museets statslige tilskud. Ændringer i statstilskuddet vil i følge bestyrelsen påvirke museets opgaveløsning direkte. Bestyrelsen opfordrer derfor til at økonomi- og samarbejdsaftalerne genforhandles medio 2025.

Den politiske aftale om museumsreform blev præsenteret den 16. maj 2024. Dermed er de overordnede politiske principper for tildelingen af den fremtidige økonomiske ramme for Museum Sønderjylland på plads. På nuværende tidspunkt kan den mere konkrete udmøntning af museumsreformen og konsekvenserne af dette dog ikke vurderes, hvorfor en 1-årig forlængelse anbefales.

### Økonomi

Kommunale tilskud til [adresse] i 2024-2026

|  |  |  |  |
| --- | --- | --- | --- |
|  | 2024 | 2025\* | 2026\* |
| Aabenraa Kommune | 5.451.000 kr. | 5.451.000 kr. | 5.451.000 kr. |
| Haderslev Kommune | 5.156.000 kr. | 5.156.000 kr. | 5.156.000 kr. |
| Sønderborg Kommune | 6.918.000 kr. | 6.918.000 kr. | 6.918.000 kr. |
| Tønder Kommune | 3.412.000 kr. | 3.412.000 kr. | 3.412.000 kr. |
| Ialt | 20.937.000 kr. | 20.937.000 kr. | 20.937.000 kr. |

\* For 2025 og 2026 er det gældende, at der ikke er taget højde for KL's pris og lønfremskrivningsprocent samt ændringer i folketal.

### Indstilling Vicekommunaldirektøren indstiller,

|  |  |
| --- | --- |
| at | en 1-årig forlængelse af økonomi- og samarbejdsaftalerne mellem [adresse] og de fire sønderjyske kommuner godkendes, og |
| at | indstillingen videresendes til Økonomiudvalget og Kommunalbestyrelsen. |

Beslutning fra Kultur- og Fritidsudvalget, 12. juni 2024, pkt. 8:

Indstillingen anbefales.

Steen Eriksen deltog ikke i mødet.

Beslutning fra Økonomiudvalget, 20. juni 2024, pkt. 30:

Indstillingen anbefales.

Solveig Lund og Martin Lauritsen deltog ikke i mødet.

Beslutning fra Kommunalbestyrelsen, 27. juni 2024, pkt. 26:

Sagen blev udsat.

Sagen genoptages:

I afsnittet 'Fortidsminde forvaltning' i økonomiaftalen kan det tolkes som, at prisen i forbindelse med, at museet rådgiver kommunerne om fortidsmindeforvaltning, har været genstand for forhandling, og at størrelsen på timeprisen har en sammenhæng med det kommunale tilskud. Dette kan opfattes som magtfordrejning ifølge forvaltningsretten.

Kommunerne er bygherre i forbindelse med rådgivning om forvaltning af fortidsminder og skal derfor dække alle væsentlige udgifter. Kommunerne skal indhente og betale kostpris til [adresse]. Denne pris kan derfor hverken fastsættes eller forhandles i en økonomiaftale.

[adresse] opkræver altid kostpris ved de fire sønderjyske kommuner. Museet følger dermed ikke den nuværende økonomiaftale, men i praksis er det korrekt og lovligt.

Forvaltningerne i alle fire kommuner foreslår, at afsnittet med overskriften 'Fortidsminde forvaltning' slettes i forbindelse med en 1-årig forlængelse af samarbejds- og økonomiaftalerne.

Jonas Klausen indstiller,

|  |  |
| --- | --- |
| at | en 1-årig forlængelse af økonomi- og samarbejdsaftalerne mellem [adresse] og de fire sønderjyske kommuner godkendes, såfremt afsnittet 'fortidsminde forvaltning' slettes i økonomiaftalen, og |
| at | indstillingen videresendes til Økonomiudvalget og Kommunalbestyrelsen. |

Beslutning fra Kultur- og Fritidsudvalget, 14. august 2024, pkt. 6:

Indstillingen anbefales.

John Mikkelsen deltog ikke i mødet.

Beslutning fra Økonomiudvalget, 20. august 2024, pkt. 21:

Indstillingen anbefales.

Frede Kristoffersen (F) deltog ikke i behandlingen af punktet.

### Beslutning

Indstillingen godkendt.